**Toimintasuunnitelma 2024**

**Yleistä:**

Koko seuran keskeiset yleiset tavoitteet kaudelle 2024 ovat:

* Vuosikokouksen hyväksyttäväksi tulevan strategiatyön jalkautus ja seuranta
* Kassavirran ja maksuvalmiuden edelleen parantaminen
* Oikea-aikainen ennakoiva markkinointi ja viestintä
* Junioritoiminnan jatkokehittäminen tähtiseuratason mukaisesti
* Kastelujärjestelmän jatkon toteutuksen selvittely
* Ravintolan tason ja tarjonnan parantaminen
* Valmennuksen jatkuvuuden varmistaminen.
* Players First tulosten pitäminen nykyisellä tasolla (omat jäsenet ja vieraspelaajat) ja uusien jäsenten antaman arvion parantaminen

**Talous- ja viestintätoimikunta**

Viestintä

Tavoitteena lisätä sivuliikennettä entisestään seuramme www-sivuille. Www-sivumme ovat viestinnän kannalta tärkein alusta. Uutisointiin liittyvä viikkotiedote pitäisi saada selkeämmäksi. Kilpailutulokset pyritään siirtämään omalle sivulleen, jotta ei sotketa uutisvirtaa ennakkotiedotteista.

Tavoitteena lisätä KoG:n sosiaalisen median seuraajia ja lisätä tavoittavuutta.

Tavoitteena jatkaa sähköistä uutiskirjettä jäsenistölle sekä elvyttää Persoona Peliin -esittely.

Talous

Tavoitteena on toiminnan katteen edelleen parantaminen. Keinoina ovat kulurakenteen pitäminen nykytasolla ja tulojen kohdennettu lisääminen. Jäsenmäärän säilyttäminen vähintään 1.000 jäsenen tasolla on ensiarvoista

Investoinnit

Sadetusjärjestelmäinvestoinnin aloitus siirtyi meistä riippumattomista syistä. Uudet pumput asennetaan kauden 2024 aikana. Investoinnin jatkovaiheiden kustannukset ovat kohonneet merkittävästi ja seuran talolainaan liittyvä viimeinen ns. bulleterä erääntyy vuonna 2026. Tästä syystä kaikkia suuria investointeja on tarkasteltava näkökulmasta, että viimeinen bulleterä voidaan hoitaa. Bulleterän hoitamisen jälkeen vuotuiset investointimahdollisuudet parantuvat merkittävästi.

**Kenttätoimikunta**

Yleisesti pyritään tarjoamaan jäsenistölle mahdollisimman korkealaatuiset ja pelaamista nopeuttavat kenttäolosuhteet tulevalle kaudelle sekä pitämään huolta ja kehittämään olemassa olevaa seuran omistamaa rakennuskantaa ja rakennettua ympäristöä. Vakituisen henkilöstön, 1,6 henkilöä, lisäksi palkataan kausityöntekijöitä 35 miestyökuukauden verran. Kentän alueella suoritettaviin siivous ja pienpuuston raivaus kohteisiin perehdytetään ja ohjataan vapaaehtoisia henkilöitä. Vesialueiden siistimistä jatketaan poistamalla ranta-alueilla olevaa kasvillisuutta. Kenttään tai rakentamiseen liittyviin hankkeiden toteuttamisiin hankitaan myös ulkopuolisia osaajia kuten myös mahdollisuuksien mukaan vapaaehtoisia tekijöitä. Keväällä järjestetään suuret yleiset talkoot. Investointeja vaativista kenttään kohdistuvista hankkeista jatketaan kastelujärjestelmän rakentamista. Jatketaan nykyisen rangen jatkosuunnitelmia. Henkilöstö osallistuu ammattitaitoa kehittäviin ja ylläpitäviin kansallisiin ja kansainvälisiin tapahtumiin. Toimikuntien välistä yhteistyötä kehitetään. Osallistutaan edelleen Kokkolan Patamäen-Harriniemen pohjavesialueiden yhteistarkkailu hankkeeseen.

**Senioritoimikunta**

Senioritoimikunnan tarkoitus on järjestää seniori-ikäisille seuramme jäsenille kilpailuja, yhteistä tekemistä, retkiä ja muuta toimintaa liittyen golfiin. Toimikunta tulee järjestämään kokouksia 3-4 kertaa kauden aikana. Sääntöilta pyritään järjestämään heti kauden alussa toukokuussa.

Kilpailut

Kilpailutoiminta on painottunut hyvin perinteisiin kisoihin. Koska senioritoiminnan pitää olla myös hauskaa yhdessäoloa, voitaisiin kilpailumuotoja miettiä ja järjestää joskus vähän erikoisempia kisoja ja tapahtumia. Esimerkkejä löytyy netistä ja niistä voidaan tehdä omia sovelluksia. Kilpailutoiminnan runko tulee tietenkin olla hyväksi koetuissa kisoissa. Kisojen sarjajakoa tulee myös miettiä, koska senioreissa on hyvin eri-ikäisiä ja -tasoisia pelaajia.

Osa seniori-ikäisistä on myös työelämässä, joten kilpailumahdollisuus myös viikolla tulee tehdä heille mahdolliseksi.

Viikkokisattulee jatkumaan. Kisa pelataan 9/18 reikäisenä, väliaikalähtöinä lähdöillä aina maanantaisin. Muitakin pelimuotoja tulee harkita, esim scramble, narukisa jne.

Viidenseuran-touriin tullaan osallistumaan runsain joukoin. Tourin finaali on meillä.

Alue Tourin osanottoa lisätään. Keinoja ovat esimerkiksi ilmoittautumisen helpottaminen ja yhteiskuljetukset. Toimivat hyvin esim Ruuhikoskella. Kaudella -24 meillä ei ole omaa osakilpailua. Kaudelle -25 on tarjolla Alue Tourin finaali, jota haetaan.

Perinteisiä seuraotteluita on tarkoitus jatkaa. Kuortane ja Siikajoki ovat olleet jäsenistön suosiossa. Vaasa-Ruuhikoski-Kokkola on myös saanut hyvin osallistujia. Kaudella -24 kaikki seuraottelut ovat omalla kentällä

Kuljetukset

Yhteiskuljetukset lisäävät matkakilpailuihin osallistumista. Yhteiskuljetuksissa voitaisiin myös hyödyntää 1+8 tila-autoja, joita saa ajaa tavallisella ajokortilla. Kuljetuksissa voisi pääsääntöisesti olla omavastuu 10-15€.

Tapahtumat

Kilpailutoiminta on aktiivista koko seurassa ja myös senioreiden osalta. Osaa kilpailuista voitaisiin kehittää tapahtuma suuntaan. Eli ei pelkästään pelata, vaan järjestetään muutakin toimintaa. Tällainen voisi olla lähipelikisa elokuussa eli kisailua ja makkaranpaistoa.

Retket

Kaudelle -24 järjestetään pelimatka Riikaan. Lyhyempiä retkiä kentille kohtalaisen matkan päässä tullaan suunnittelemaan.

Tiedottaminen

 Kanavina käytettiin seuran omia sivuja, Bogituuppareiden sivuja Facebookissa, ilmoitustaulua terassilla ja tekstiviestejä suoraan senioreille. Tällä menetelmällä saatiin ”en tiennyt” – kommentiti vähenemään ja tieto kulki. Suorat kontaktit ovat tehokkaimpia. Niitä tullaan lisäämään

On tullut esille, että kaikki seniorit eivät tiedä mitä esim. AlueTour, ViidenSeuran Tour ja seuraottelut ovat ja kuka saa osallistua. Tästä voidaan keväällä tiedottaa esim. sääntöillassa, seuran sivuilla ja Bogituuppareissa.

**Palkitseminen**

Palkintojen tasoon ja luonteeseen kiinnitetään erityistä huomiota. Palkintojen tulee on käyttökelpoisia ja järkeviä. Erilaiset pytyt ja mitalit eivät ole sitä, paitsi kiertopalkintoina. Pääpaino tulee olemaan lahjakorteissa ja erilaisissa käyttötarvikkeissa.

Viikkokisoissa palkinnot ovat vaatimattomampia. Kuukausikisoissa ja erilaisissa tapahtumissa parempia. Viikkokisojen palkitseminen keskitetään päätöskisan yhteyteen, jossa jaetaan myös muita ns kausipalkintoja.

Mahdollisuuksien mukaan pyritään saamaan kisasponsoreita, jotka vastaisivat palkinnoista ja tarjoilusta.

Osallistumisaktiivisuus

Osallistumisaktiivisuus seniorikisoihin laski kaudella -23. Uusia ideoita tarvitaan osallistumisaktiivisuudn lisäämiseksi.

Muu toiminta

Senioreilla on vakivuoro Kokkolan keilahallilla jossa vuosi vuodelta on kävijämäärät lisääntyneet ilahduttavasti.

Urheilutalolle tullaan kevät puolella varaamaan kerran viikossa vuoro, jossa pääsee lyömään palloa verkkoon ja pitämään hyvän lyöntituntuman läpi talven kevättä odotellessa.

Seuralle on oma golfsimulaattori, jonka käyttöä tullaan edistämään Myös keilahallilla ja Golfin yhtiöllä on simulaattori, joten talviharjoitteluun on hyvät mahdollisuudet.

Seniorit ovat olleet aina ja ovat jatkossakin suuri apu talkoissa sekä lajiin tutustuville seuran golfopettajan apuna.

**Juniori- ja valmennustoimikunta**

Juniori- ja valmennustoimikunta koostuu jäsenistä, jotka haluavat kehittää toimintaa.

Kaudella 2019 saavutettiin Suomen Golfliiton Laatuseurataso. Kaudella 2020 saavutettiin

Suomen Olympiakomitean Tähtiseurataso (Juniorit). Kulunut kausi on toimittu

junioritoiminnan Laatu- ja Tähtiseurana. Tähtiseuran uudelleen auditointi järjestettiin kaudella 2023 joten olemme jälleen 3 vuotta Tähtiseura. Toimikunta tulee jatkamaan kehittämistyötä

tulevallakin 2024 kaudella.

Tavoitteet:

Juniori- ja valmennustoimikunnan tavoitteena on tarjota uusille junioreille tutustumis- ja

harrastusmahdollisuus golfin parissa, vanhoille jo pelaaville junioreille mahdollisuus kehittyä

lajissa, ja lisäksi huomioida kaiken ikäiset avointen ovien toiminnan kautta.

Toiminnan peruslähtökohdat ja -arvot:

Nuorisogolf perustuu ajatukseen, jossa laadukkaan ja yksilöä huomioivan toiminnan kautta

voidaan vaikuttaa myönteisesti lapsen ja nuoren kasvuun sekä kehitykseen. Toimintaamme

ohjaavina arvoina pidämme lapsen ja nuoren kunnioittamista, terveitä elämäntapoja, muiden

kunnioittamista sekä henkilökohtaisen vastuun ottamista ja toimintaympäristön arvostamista.

Nämä arvot sisältävät muun muassa lajin parissa olevien lasten ja nuorten arvostamisen.

Toimintaamme ohjaavat arvot edistävät monipuolisella tavalla lasten ja nuorten fyysistä,

psyykkistä ja sosiaalista kehitystä. Golf voi olla harrastajalle ykköslaji, mutta se voi olla myös

muuta harrastusta tukeva laji, joka on osa monipuolista ja vaihtelevaa liikunta- ja taitopalettia

lasten ja nuorten elämässä.

Valmennus

Valmennus toteutetaan lajitaitoa kehittäen ympärivuotisesti Kokkolan golfkentällä.

Kesäkuukausina ulkona ja talvisin seuran omassa simulaattorissa joka sijaitsee klubin

tiloissa ja lisäksi Golfinin Trackman simulaattorissa. Valmennuksesta vastaa seuravalmentaja ja muut seuran junioriohjaajat.

Valmennusryhmät muodostetaan iän ja tason mukaan ja lisäksi mukana Kilparyhmä, joka

osallistuu kesällä valtakunnallisiin kilpailuihin oman klubin kisojen lisäksi ikään katsomatta ( 8-vuotiaista

ylöspäin). Harrasteryhmissä harjoittelun painopiste on lajitaitojen oppimisessa alkeistasolta lähtien.

Kilparyhmissä harjoittelu on henkilökohtaisempaa.

Toimintasuunnitelma kaudelle 2024:

● Jatketaan junioritoiminnan tähtiseuratason mukaista toimintaa

● Etsitään joka vuosi uusia idearikkaita jäseniä toimikuntaan

● Harjoitusryhmiä perustetaan mahdollisuuksien mukaan ikä- ja tasoryhmittäin

junioreille. mm. kilparyhmät ja harrasteryhmät.

● Harjoitusryhmät toimivat kesä- ja talvikaudella, koko vuoden ajan sekä Lasten Golfleirit kesäkuukausina

● Järjestetään junioreille suunnattuja viikkokisoja sekä lisäksi juniorien joukkuekilpailuja

ja teemakilpailuja

● Järjestetään junioreille yhteistä toimintaa, muun muassa avajaiset, sääntöilta,

taitokisat, makkaranpaistoillat ja päättäjäiset.

● Markkinoidaan juniorigolftoimintaa Pron/ Seurakoordinaattorin tekemällä yhteistyöllä koulujen kanssa.

● Pyritään vahvistamaan junioritoimintaa entisestään muun muassa kouluttamalla lisää

ohjaajia ja keskinäisellä urheiluseurojen kanssa tehtävällä yhteistyöllä

● Päivitetään kummitoiminnasta kiinnostuneiden yhteystietoja ja nimilistaa yhteistyössä

ja osallistutaan mahdollisuuksien mukaan kummitoimintaan

● Koulutustoiminta sisältää Pron järjestämän toiminnan: alkeiskurssit, green card –

suoritukset, jatkokurssit ja erilaiset teemaillat

● Osallistutaan 24h varainkeruu tapahtumaan

Seuran Juniorivalmentajan ”manuaali”

Tehtävä:

● Pyrkii laadukkaaseen, suunnitelmalliseen, yksilöä huomioivaan ja kunnioittavaan

valmennukseen

● Sitoutuminen kausittain toimintaan

● Osallistuu seuran koulutus-ja valmennustilaisuuksiin

● On mukana järjestämässä ja ohjaamassa junioreiden kilpailuja

Korvaus:

● Mahdollisuus Pro:n antamaan valmennukseen 2 kertaa kuukaudessa omien taitojen

kehittämiseen

● Harjoitusalueen vapaa käyttö (rangekortti kaikille valmentajille/ohjaajille)

● Valmentajille/ ohjaajille seuran edustus asut

● Valmennustehtävä huomioidaan omassa tai oman lapsen kausimaksuissa (-50%)

● Seuran kustantama ohjaajakoulutus kaikille sitoutuneille (Golfliiton koulutus taso 1-2)

**Naistoimikunta**

Naistoimikunnan toiminnan tavoitteena on rekrytoida uusia jäseniä ja auttaa vasta-alkajia golfharrastuksen parissa kummitoiminnan avulla sekä aktivoida naisgolfareita mm. kilpailutoimintaan. Toimikunnan tavoitteena on järjestää yhteishenkeä kohottavia tapahtumia ja osallistua seuran järjestämiin talkoisiin ja erilaisiin tapahtumiin. Varsinkin uusien aloittelevien naispelaajien osallistumista aktivoidaan erilaisin tapahtumin, esim. leikkimieliset kisat ja pariscramblet kokeneempien parina.

Myöskin kilpailuihin osallistumista pyritään lisäämään järjestämällä useampiin kilpailuihin naisten sarjoja sekä aktivoidaan naisia osallistumaan ahkerammin esim. kaupunkiotteluihin.

Opetusiltoja tarjotaan jatkossakin lähes viikoittain kesäkauden ajan sekä sääntöoppia kauden alussa. Perinteiset birdiepuu ja naisille suunnatut eri muotoiset peli-illat jatkuvat.

Talvikaudella innostetaan naisia käyttämään klubin simulaattoria ja talvigolf harjoittelua.

Pohjoisen alueen naisten seuratoimintaan osallistutaan mm. seuraottelun muodossa sekä jaetaan seurojen kesken tietoa naisten tapahtumista ja kisoista.

Naistenhakukisa järjestetään heinäkuussa perinteisin menoin.

Tulevan kauden tapahtumakalenteri julkaistaan kauden alussa, jossa on aikataulut kaikista naisille suunnatuista tapahtumista.

Naistoiminnasta tiedotetaan KoG sivuilla, naisten fb-ryhmässä KoG Naiset, Bongaa pelikaveri whatsupp-ryhmässä sekä sähköpostilla.

**Kilpailutoimikunta**

Tulevalla kaudella tullaan keskittymään erityisesti kilpailukalenterin aikaiseen julkaisemiseen ja infojen sisällön edelleen parantamiseen sekä kilpailuiden laadun ja kiinnostavuuden nostamiseen erityisesti uusien jäsenten osalta. Tapahtumien puolesta pyritään lisäämään jäsenistöä kiinnostavia yhteisiä tapahtumia, esimerkiksi yhdistämällä kilpailuihin iltatapahtumia, joissa jäsenistö voi viettää rentoa yhdessäoloa.

Kilpailukalenterin runko pyritään julkaisemaan hyvissä ajoin ennen kauden alkamista. Lisäksi pyrimme jatkamaan ja lisäämään yhteistyötä lähiseurojen kanssa, jotta saamme aikaiseksi lisää mahdollisuuksia kilpailla edulliseen hintaan lähikentillä kuin myös lisäämme vieraspelaajien kiinnostusta meillä järjestettäviä kilpailuita kohtaan. Tällä pyritään myös vapauttamaan viikonlopun pelipäiviä ei-kilpailevien jäsenten pelaamisen mahdollistamiseksi. Kilpailupäivien osalta pyritään lisäksi edelleen parantamaan lähtöaikojen avaamista muille pelaajille mahdollisuuksien mukaan.

Kilpailuiden laatuun tullaan edelleen kiinnittämään huomiota. Tavoitteena on järjestää laadukkaita kilpailuja, jotka kiinnostavat jäsenistöä ja saada näin aktivoitua myös uusia jäseniä ja kauemmin pelanneita ei-kilpailevia jäseniä.

Tuomari- ja startteritoimintaan pyritään löytämään uusia henkilöitä mukaan, jotta kilpailuihin saadaan tuomarit ja nyt pyritään palaamaan myös osittain starttereiden käyttöön mahdollisuuksien mukaan.

Talvigolf tulee jatkamaan toimintaansa samoilla periaatteilla ja suorituspaikoilla kuin aikaisempina vuosina mahdollistaen innokkaille jäsenille ulkoilun lajin parissa myös varsinaisen kauden ulkopuolella. Kenttä rakennetaan ja pelit aloitetaan välittömästi kelin sen mahdollistaessa.